text: Politiet advarer: Sæt lås på din campingvogn
  19 marts 2014 kl. 14.08
  Efter afsløring af danske campingvogne på vej mod Litauen opfordrer politiet campingvognsejere at sætte lås på vognen.
  Senest er to campingvogne stjålet i Bylderup og i Christiansfeld ? begge steder fra ejernes indkørsler.
  Bundespolizei blev opmærksomme på to vogntog, da de med litauiske chauffører var på vej gennem Tyskland mod færgen til Klaipeda i Litauen.
  På det tidspunkt var stelnumrene på de to campingvogne allerede ændret.
  Politikommissær Eskild Bossen fra Udlændinge Kontrolafdelingen hos Syd- og Sønderjyllands Politi opfordrer til, at man aldrig lader sin campingvogn stå uden lås på kobling og måske også på dæk. 
  Sæt koblingslås på, lyder opfordringen.
  Koblingslåse kan fås på nettet og hos forhandlere af campingvogne. Der findes også låse til dækkene.
  